**Csongrád Város Polgármesterétől**

Száma: Önk/30-7/2024.

**TÁJÉKOZTATÓ**

**Csongrád Város Önkormányzata Képviselő-testületének**

**2024. szeptember 26-i ülésére**

**az elmúlt képviselő-testületi ülés óta végzett munkáról**

Csongrád Város Önkormányzata és Szervei Szervezeti és Működési Szabályzatáról szóló 14/2011. (IV. 29.) önkormányzati rendelet 34. §. /6/ bekezdése alapján az alábbiakról tájékoztatom a Tisztelt Képviselő-testületet:

* **2024. június 28-án**
* A Csongrádi Táncház két helyiségében történő padlóburkolat felújítását a kivitelező készre jelentette, melynek műszaki átadásán vettem részt.
* a Kabbala Hagyományőrző Egyesület az önkormányzattal közös mártír megemlékezést tartott a csongrádi zsidó temetőben és emlékhelyen, valamint emléktáblát avattunk az egykori zsinagóga kerítésén (Csemegi K. u. 7.).
* Semmelweis napi városi ünnepségen köszöntöttem az egészségügyben dolgozókat. Munkájuk elismeréseként helyi kitüntető díjakat és polgármesteri dicséreteket adtam át.
* **Július 1-jén** a „Csongrád, Fő utca – Arany J. utca – Vég utca körforgalmi csomópont kialakítás” beruházás kapcsán munkamegbeszélést tartottunk a Duna Aszfalt Kft. képviselőivel.
* **Július 4-én** lakossági fogadóórát tartottam.
* **Július 5-én** tartott Köztisztviselői napon kirándulást szerveztünk a Polgármesteri Hivatal munkatársainak.
* **Július 6-án** a Magyar Tűzoltósport Egyesület és a Csongrád-Csanád Vármegyei Katasztrófavédelmi Igazgatóság 4. alkalommal rendezte meg a FireCross Bajnokságot a Csongrádi Körös-torokban, mely a tűzoltók számára kiírt crossfitt jótékonysági verseny. Az eseményből befolyt összeget Együtt Ádin Kezét Fogva Alapítvány javára ajánlotta fel az egyesület.
* **Július 8-án**
* a Polgármesteri Hivatal Gazdálkodási Iroda munkaértekezletén vettem részt.
* helyszíni bejárást tartottunk a KTN Fesztivál főszervezőivel a Körös-torokban.
* a Csongrád, Fő utca – Arany János utca – Vég utca körforgalmi csomópont kialakítása – villamos hálózat átépítése projekt ügyében egyeztetést folytattunk a DÉLVILL Dél-alföldi Villamos Hálózatszerelő Kft-t képviselő Kozma Imre ügyvezetővel.
* **Július 9-én**
* a VONALVEZETŐ Kft. és az ÚT-ÉP-KER 97 Kft. képviselőivel megbeszélést tartottunk a Mars Magyarország Kft. telephelye melletti 0505/125 hrsz-ú ingatlanon létesítendő kamionparkoló kivitelezése ügyében.
* a beruházás helyszínén tartott kooperációs egyeztetésen Gyovai Gáspár alpolgármester és Kecskés Nikoletta projektfelelős vett részt.
* **Július 11-én** a Fő utca – Arany János utca – Vég utca kereszteződésében körforgalmi csomópont beruházása kapcsán munkaterület átadás-átvételi eljáráson vettünk részt Gyovai Gáspár alpolgármester úrral.
* **Július 12-én** dr. Törőcsik Attila volt önkormányzati képviselőtől temetési szertartásán vettünk végső búcsút.
* **Július 16-17-18-án szabadságomat töltöttem.**
* **Július 16-án** Gál Lajosné szül. Busa Etelka, nyugalmazott iskolaigazgató, Pro Urbe és Pedagógiai Díjas, volt önkormányzati képviselő (1990-1994) temetésén Cseri Gábor alpolgármester képviselte önkormányzatunkat.
* **Július 22-én**
* rendkívüli képviselő-testületi ülés került összehívásra.
* Szűr-Szabó Levente, a VESTFROST Zrt. új vezérigazgatójának meghívására tettem látogatást a cégnél.
* **Július 23-án** a kamionparkoló kivitelezésével kapcsolatos kooperációs egyeztetésen Gyovai Gáspár alpolgármester és Kecskés Nikoletta projektfelelős vett részt.
* **Július 25-én**
* Koterle Gábor uniós pályázati szakértővel és Kurunczi Mihály, a Brunnen Kft. szakértőjével a csongrádi termálrendszer kapcsán egyeztettünk.
* a Magyar Közút Nonprofit Zrt. Csongrád-Csanád Vármegyei Igazgatóság vezetője, Hunkó József vármegyei igazgatóval a pontonhíd felújítási munkáiról tartottunk megbeszélést.
* **Július 26-án** köszöntöttem a XXXIV. Plein Air Nemzetközi Alkotótelep zárókiállítás résztvevőit.
* **Július 27-én** megnyitottam a 44. Csongrádi Napok nyitórendezvényét. Az eseményen a Csík Zenekar és Presser Gábor koncertjét láthatta az érdeklődő nagyszámú közönség a Kossuth téren.
* **Július 29-én** acsongrádi Batsányi János Gimnázium felső szinti termeiben a falak javítási és festési munkái kapcsán munkaterület átadás-átvételi bejáráson vettem részt.
* **Július 31-én** a Csongrádi Járási Hivatal, a korábbi évek hagyományait követve, idén is megnyitotta a KTN rendezvények idejére kitelepülő mobil ügyfélszolgálatát a Körös-toroki üdülőterületen.
* **Augusztus 1-jén** vajdasági testvérvárosunk meghívására, Óbecse község ünnepére utaztam el.
* **Augusztus 4-én** megnyitottam a XI. Serházzugi Hosszútávúszó Versenyt és a IV. Nyíltvízi Országos Senior Bajnokságot a Serházzugi Holt-Tiszán, mely a Csongrádi Senior Úszó- és Szabadidősport Egyesület szervezésében került lebonyolításra.
* **Augusztus 5-én**
* Dr. Somogyi Árpád orvosigazgatóval és Tóth Irén intézményvezető asszonnyal (Dr. Szarka Ödön Egyesített Egészségügyi és Szociális Intézmény) az intézmény ultrahang beszerzése kapcsán a készüléktípusokat tekintettük át.
* Erzsébet táborozó gyermekeket fogadtam a Városháza dísztermében. A nyári táborok a Piroskavárosi Szociális Család- és Gyermekjóléti Intézmény szervezésében valósultak meg.
* **Augusztus 6-7-8-án szabadságomat töltöttem.**
* **Augusztus 9-én** a Take Easy Energy Kft. képviselőjével az ingyenes, államilag támogatott födémszigetelési pályázat ügyében folytattam megbeszélést.
* **Augusztus 12-én szabadságomat töltöttem.**
* szakmai ellenőrzést végzett a Belügyminisztérium képviselője a Startmunka mintaprogramban, melyen közreműködött Gyovai Gáspár alpolgármester, Vinczéné Dudás Katalin irodavezető (Szociális és Lakásügyi Iroda) és Dékány Lantos Anikó igazgató (Városellátó Intézmény).
* **Augusztus 13-án** a Szentes TV-ben stúdióbeszélgetésen vettem részt.
* **Augusztus 14-én** Gyovai Gáspár alpolgármester úrral a 26. Csongrádi Borfesztivál szakmai napján vettünk részt a Bokrosi Művelődési Házban. A rendezvényt Alpolgármester Úr nyitotta meg.
* **Augusztus 17-én**
* megnyitottam a Bölcső Nagycsaládosok Csongrádi Egyesületének XII. Makk Marci Egészség- és Sportnapi rendezvényét. A programon Cseri Gábor alpolgármester úrral vettünk részt.
* Gyovai Gáspár alpolgármester úr mondott ünnepélyes köszöntőt a 26. Csongrádi Borfesztiválon megnyitórendezvényén.
* a Borfesztiválra Belchatowból és Óbecséről érkezett testvérvárosi delegációkat láttuk vendégül.
* **Augusztus 20-án**
* államalapító Szent Istvánra emlékeztünk a Nemzeti Ünnep alkalmából tartott városi Ünnepségen, melyen ünnepi beszédet mondtam. Az új kenyeret Topsi Bálint plébános szentelte meg.
* ünnepi képviselő-testületi ülésen adtuk át a város kitüntetéseit, díjait.
* Gyovai Gáspár alpolgármester úr képviselte önkormányzatunkat a Csongrád-Csanád Vármegye Önkormányzata szervezésében tartott megyei kitüntető díjak átadási ünnepségén, Mindszenten.
* **Augusztus 21-én**
* rendkívüli képviselő-testületi ülés került összehívásra.
* a Szentesi Református Lelkészi Hivatal keresett meg, hogy a Csongrádon szolgálatot teljesítő református lelkésznek biztosítsunk szolgálati lakást.
* a Mars Magyarország Kft. telephelye melletti ingatlanon létesítendő kamionparkoló helyszínén tartott kooperációs egyeztetésen Gyovai Gáspár alpolgármester és Bajomi-Huszka Anita projektfelelős vett részt.
* a Fő utca – Arany J. utca – Vég utca körforgalmi beruházás víziközmű kiváltásának műszaki átadásán Gyovai Gáspár alpolgármester úrral és Bajomi-Huszka Anita projektfelelőssel vettünk részt.
* **Augusztus 22-23-án szabadságomat töltöttem.**
* **Augusztus 23-án**

- a Körös-torokban megrendezett a IX. Csongrádi Rádióamatőr találkozót Cseri Gábor alpolgármester és Máté Attila képviselő nyitotta meg.

* **Augusztus 26-án** részt vettem a DTKH Nonprofit Kft. taggyűlésén. A taggyűlés napján aláírásra került az üzletrész értékesítésével kapcsolatos adásvételi szerződés.
* **Augusztus 28-án** a Fejlesztési és Üzemeltetési Iroda értekezletén áttekintettük az iroda munkáit, feladatait.
* **Augusztus 30-án szabadságomat töltöttem.**
* Túri Tamás jóvoltából szervezett „Hazajáró” közönségtalálkozón Bartókné Vincze Zsuzsanna, az Oktatási és Művelődési Bizottsági elnöke köszöntötte a rendezvény résztvevőit.
* **Szeptember 2-án** a Magyar Közút Nonprofit Zrt. Csongrád-Csanád Vármegyei Igazgatóság vezetőjével, Hunkó József vármegyei igazgatóval a 4519 sz út 2+000-3+000 km szakasz felújításáról tartottunk egyeztetést.
* **Szeptember 3-án**
* a Mars Magyarország Gyártó Kft. telephelyén meglévő portakonténer áthelyezése kapcsán tartott magasépítési szakágak kivitelezésének részműszaki átadás-átvételi eljárásán, valamint a beruházás helyszínén tarott kooperációs egyeztetésen Gyovai Gáspár alpolgármester és Bajomi-Huszka Anita projektfelelős vett részt.
* **Szeptember 4-én**
* Nagypál Sándor képviselő úrral bejárás keretében tekintettük meg a körzetben problémás járdaszakaszokat.
* az MVM Démász Áramhálózati Kft. kiemelt partner kapcsolattartójával, Homik András úrral folytattunk megbeszélést Gyovai Gáspár alpolgármester úrral, melynek témája a szolgáltató és az önkormányzat együttműködési megállapodásának módosítása volt.
* **Szeptember 5-én**
* lakossági fogadóórát tartottam.
* Dr. Hörömpöliné Víkor Katalin intézményvezető asszonnyal (Művelődési Központ és Városi Galéria) és munkatársával, Forgách Tündével összegeztük az idei Borfesztivál tapasztalatait és a jövő évi Borfesztivál szervezéséről is folytattunk megbeszélést.
* a Szeged-Csanádi Egyházmegye és a Szent Gellért Katolikus Iskolai Főhatóság köznevelési intézményeinek tanévnyitó Veni Sancte szentmiséjén Gyovai Gáspár alpolgármester úr vett részt.
* **Szeptember 6-án** Varga Gabriella igazgató asszonnyal (K&H Bank Zrt. Intézményi Banki Főosztálya) és munkatársával Verdon Bálinttal, Ádám Erika ügyvezető asszonnyal (CSOTERM Kft.) és Keller Ilonával a Csoterm Kft. csővezeték kiváltása kapcsán tervezett beruházási hitelről egyeztettünk.
* **Szeptember 10-én** megtekintettem a MMSZE Gondviselés Háza Fogyatékkal Élők Kisréti Otthona Malta’s GOT TALENT tehetségkutató műsorát.
* **Szeptember 11-én**
* a Templom utcai „Delfin” Óvoda erősáramú elektromos munkáihoz kapcsolódó belső felújítás – 1-3 pavilon építési beruházás műszaki átadás-átvételi eljárásán vettem részt Tóth-Viglási Nóra projektfelelőssel.
* a Csongrád-Csanád Vármegyei Civil Közösségi Szolgáltató Központ szervezésében tartott, a civil szervezetek részére szervezett Civil Fórumok egyik helyszíne Csongrád városa volt. A találkozón Gyovai Gáspár alpolgármester úr képviselte önkormányzatunkat. A programra 15 városi civil szervezet került meghívásra.
* a Tari László Múzeum régészével, Borsodi Martinnal megbeszélést tartottunk a Tisza-híd csongrádi vasúti hídfőjénél tervezett emlékhely kialakításával kapcsolatban, mely a híd elpusztulásának, valamint a város környéki harcok 80. évfordulójára állítana emléket.
* **Szeptember 13-án**
* Cseri Gábor alpolgármester úrral részt vettünk az Alföldi Agrárszakképzési Centrum első alkalommal megszervezett „Családbarát napi” rendezvényén.
* Gyovai Zsolt önkormányzati képviselő mondott köszöntőt a XV. Szüreti hétvége rendezvényén a Dob utcában.
* Kósa János grafikus-festőművész tárlatát Cseri Gábor alpolgármester úrral tekintettük meg.
* **Szeptember 14-én**
* megnyitottama XXIX. Csongrád Kupa hajómodell versenyt a Villan-tónál. A másnapi eredményhirdetésen Cseri Gábor alpolgármester úr adta át a díjakat.
* megnyitottam a Szüreti Káposztafőző Versenyt.
* **Szeptember 16-án**
* a Tisza-híd csongrádi vasúti hídfőjénél tervezett emlékhely kialakításával kapcsolatban tartott helyszíni bejáráson vettem részt.
* Csongrád város településrendezési eszközeinek módosítása kapcsán lakossági fórum került összehívásra.
* **Szeptember 17-én**
* a 4519 jelű (Csongrád-Szeged összekötő út) 2+000-3+000 km szelvények közötti úton bukolatfelújítást végzett a Magyar Közút Nonprofit Zrt. megbízásából az Angelo Benedetti Europe Kft. Az új technológiával készült aszfaltozást tekintettük meg Gyovai Gáspár alpolgármester úrral és Dékány-Lantos Anikó intézményvezető asszonnyal (Városellátó Intézmény).
* dr. Rigó Orsolyával, a Magyar Máltai Szeretetszolgálat régiós vezetőjével Kecskeméten a szervezet csongrádi tevékenységéről és jövőbeni terveiről folytattam megbeszélést.
* a Mars Magyarország Kft. telephelye melletti ingatlanon létesítendő kamionparkoló beruházásánál megkezdődött a műszaki átadás-átvétel, melyen Gyovai Gáspár alpolgármester és Huszka Anita projektfelelős képviselték az önkormányzatot.
* **Szeptember 18-án**
* az Esély Szociális Alapellátási Központ „Kertiparti” rendezvényén vettem részt.
* **Szeptember 19-én** az Aktív Magyarországért Felelős Államtitkárság, valamint az Aktív- és Ökoturisztikai Fejlesztési Központ szervezésében Szegeden tartott „Települések Két Keréken” Konferencián önkormányzatunk részéről Gyovai Gáspár alpolgármester úr vett részt.

Csongrád, 2024. szeptember 19.

Bedő Tamás

polgármester